Na temelju članka 48. stavka 4. Zakona o predškolskom odgoju i obrazovanju djece rane i predškolske dobi (Narodne novine 10/97, 107/07 i 94/13) i članka 30. Statuta Općine Povljana (''Službeni glasnik Zadarske županije'' broj 14/17), Općinsko vijeće Općine Povljana na svojoj 24. sjednici održanoj dana 05. prosinca 2019. godine donosi

**ODLUKU**

**o utvrđivanju ekonomske cijene usluga Dječjeg vrtića Paški mališani- Područni odjel Povljana**

**Članak 1.**

Utvrđuje se ekonomska cijena usluga Dječjeg vrtića Paški mališani, u iznosu od 133,00 kune cjelodnevni po danu boravka djeteta u Dječjem vrtiću Paški mališani- Područni odjel Povljana, te 125,00 kn poludnevni 6-satni po danu boravka djeteta u Dječjem vrtiću Paški mališani- Područni odjel Povljana.

Cijena udjela sufinanciranja korisnika, roditelja/skrbnika za korištenje usluga dječjeg vrtića odnosi se na odgoj i obrazovanje, zdravstvenu skrb i skrb o prehrani djece rane i predškolske dobi.

**Članak 2.**

Utvrđuje se da će Općina Povljana sufinancirati cjelodnevni 10-to satni boravak djece sa prebivalištem na području Općine Povljana u predškolskoj ustanovi u visini od 97,00 kune po danu od ekonomske cijene po djetetu, korisniku usluga, na teret Proračuna Općine Povljana, a ostatak u iznosu 36,00 kuna po danu sufinancira korisnik usluge (cijena je iskalkulirana na bazi 20 radnih dana).

**Članak 3.**

Utvrđuje se da će Općina Povljana sufinancirati poludnevni 6-satni boravak djece sa prebivalištem na području Općine Povljana u predškolskoj ustanovi u visini od 96,00 kune po danu od ekonomske cijene po djetetu, korisniku usluga, na teret Proračuna Općine Povljana, a ostatak u iznosu 29,00 kuna po danu sufinancira korisnik usluge (cijena je iskalkulirana na bazi 20 radnih dana).

**Članak 4.**

Roditelji koji u predškolskoj ustanovi imaju jedno dijete plaćaju puni iznos.

Roditelji koji u predškolskoj ustanovi imaju i drugo dijete plaćaju 80% od pune ekonomske cijene.

Roditelji koji u predškolskoj ustanovi imaju treće dijete i svako slijedeće plaćaju 70% od pune ekonomske cijene.

**Članak 5.**

Obračun usluga po ovoj Odluci vrši predškolska ustanova.

Sredstva od uplate usluga idu u korist žiro računa predškolske ustanove.

**Članak 6.**

Usluge boravka djece u predškolskoj ustanovi utvrđene ovom Odlukom naplaćivat će se od 01. siječnja 2020. godine.

Općina Povljana zadržava pravo promjene cijene usluga sufinanciranja za korištenje usluga Dječjeg vrtića.

Sve obveze i prava regulirat će se Statutom DV Paški mališani i Pravilnikom o radu.

**Članak 7.**

Stupanjem na snagu prestaje važiti Odluka o utvrđivanju ekonomske cijene usluga Dječjeg vrtića Paški mališani- Područni odjel Povljana KLASA:601-01/19-01/3, URBROJ:2198/25-40-19-1 od 05. lipnja 2019. godine.

**Članak 8.**

Ova Odluka stupa na snagu osam dana od dana objave u ''Službenom glasniku Zadarske županije''.

KLASA:601-01/19-01/3

URBROJ:2198/25-40-19-2

Povljana, 05. prosinca 2019. godine

OPĆINSKO VIJEĆE OPĆINE POVLJANA

Predsjednik OV

Šime Jurišić